Er isch für mich e Vorbild gsi, in Sache Disziplin, und was me ka alles erreiche, wenn mes nur will. Usserdem isch er als Mensch en ufgstellte junge Ma gsi, wo het könne mit siner Ustrahlig sini Umgebig zum erblüehe bringe. Für mich isch er in jeglicher Hisicht e Mensch gsi, wo mi ufbaut het. Sini Art und Wies z' lebe het mir eifach zum dänke geh. Er het alles erreicht, was me i somne junge Alter ka eigentlig erreiche. Er isch eifach öper gsi, wo het könne das dureziehe, was er sich vorknoh het. Und das isch für mich e unglaubligi Leistig.